CELEX: 32014D0214(01)
Language: fi
Date: 2014-02-12 00:00:00
Title: Komission täytäntöönpanopäätös, annettu 12 päivänä helmikuuta 2014 , erityisten hätätoimenpiteiden rahoittamisen jatkamisesta unionin suojelemiseksi raivotaudilta

14.2.2014   
            
            
               FI
            
            
               Euroopan unionin virallinen lehti
            
            
               C 43/6
            
         
      KOMISSION TÄYTÄNTÖÖNPANOPÄÄTÖS,
   annettu 12 päivänä helmikuuta 2014,
   erityisten hätätoimenpiteiden rahoittamisen jatkamisesta unionin suojelemiseksi raivotaudilta
   2014/C 43/09
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 8 artiklan 2 kohdan,
   sekä katsoo seuraavaa:
   
               (1)
            
            
               Neuvoston päätöksessä 2009/470/EY säädetään, että jos jäsenvaltiota suoraan uhkaa kyseisen päätöksen liitteessä tarkoitetun taudin esiintyminen tai leviäminen jonkin kolmannen maan alueella, voidaan päättää toteuttaa tilanteessa mahdollisesti tarvittavia toimenpiteitä sekä myöntää unionin rahoitusta erityisiin toteutetun toimen onnistumisen kannalta tarpeellisiksi arvioituihin toimenpiteisiin.
            
         
               (2)
            
            
               Erityisten hätätoimenpiteiden rahoittamisesta yhteisön suojelemiseksi raivotaudilta 29 päivänä heinäkuuta 2009 tehdyssä komission päätöksessä 2009/582/EY (2) ja erityisten hätätoimenpiteiden rahoittamisen jatkamisesta unionin suojelemiseksi raivotaudilta 25 päivänä helmikuuta 2011 annetussa komission päätöksessä 2011/C 64/05 (3) hyväksyttiin raivotaudin hävittämiseksi Kaliningradin alueella Venäjällä esitetyn suunnitelman rahoittaminen.
            
         
               (3)
            
            
               Raivotauti on pääasiassa luonnonvaraisten ja kotieläimenä pidettävien lihansyöjien tauti, jolla on vakavia vaikutuksia kansanterveyteen, ja se on lueteltu päätöksen 2009/470/EY liitteessä.
            
         
               (4)
            
            
               Venäjän erillisalue Kaliningrad on unionin alueen ympäröimä, ja sen rajanaapureina olevissa jäsenvaltioissa on onnistuttu hävittämään raivotauti suurimmalta osalta niiden alueesta. Oli tarpeen toteuttaa erityinen toimenpide, jotta estettäisiin Kaliningradiin rajoittuvien jäsenvaltioiden saastuminen uudelleen Kaliningradin alueelta käsin ja jotta voitaisiin hävittää tauti myös sen alueelta.
            
         
               (5)
            
            
               Kaliningradin alueen suhteellinen koko huomioon ottaen on järkevämpää ja kustannustehokkaampaa avustaa Kaliningradia raivotaudin hävittämisessä kokonaan sen alueelta kuin perustaa sen naapureina olevien jäsenvaltioiden alueille rokotepuskurivyöhykkeitä, joita olisi jatkuvasti ylläpidettävä.
            
         
               (6)
            
            
               Edellä mainitun suunnitelman toteuttamisen seurauksena vuonna 2013 ei todettu yhtään raivotautitapausta Kaliningradin alueella eikä Liettuan ja Puolan alueilla, jotka ovat sen naapureita.
            
         
               (7)
            
            
               Jotta voidaan varmistaa raivotaudin hävittäminen joltakin alueelta, on tarpeen jatkaa keskeytyksettä suun kautta tapahtuvaa rokottamista puolivuosittain vähintään kahden vuoden ajan viimeisen tautitapauksen toteamisen jälkeen.
            
         
               (8)
            
            
               Tällä hetkellä käynnissä oleva unionin rahoittama 36 kuukauden suunnitelma päättyy 31 päivänä toukokuuta 2014.
            
         
               (9)
            
            
               Jotta voidaan turvata unionin yhteisrahoituksella viime vuosina saavutetut tulokset ja varmistaa, että onnistutaan hävittämään raivotauti Kaliningradin alueelta ja poistamaan riski sen kulkeutumisesta uudelleen Kaliningradiin rajoittuvalle unionin alueelle, on tarpeen jatkaa raivotaudin hävittämiseen Kaliningradin alueella myönnettävää rahoitustukea vielä 24 kuukauden ajan.
            
         
               (10)
            
            
               Venäjä toimitti komissiolle 13 päivänä tammikuuta 2013 raivotaudin hävittämistä Kaliningradin alueella koskevan suunnitelman kesäkuulta 2014 toukokuulle 2016 ulottuvalle ajanjaksolle; suunnitelman todettiin olevan hyväksyttävä unionin suojelemista raivotaudilta koskevan tavoitteen osalta. Suunnitelman sisältämät toimet ovat unionin edun suojelemiseksi olennaisia, ja sen vuoksi tiettyihin toimenpiteisiin on aiheellista myöntää unionin rahoitusta. Suunnitelman toteuttamiseen olisi näin ollen myönnettävä unionin rahoitusta vuonna 2014.
            
         
               (11)
            
            
               Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 84 artiklassa ja unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29 päivänä lokakuuta 2012 annetun komission delegoidun asetuksen (EU) N:o 1268/2012 94 artiklassa säädetään, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
            
         
               (12)
            
            
               Lisäksi komission päätös 2011/C 64/05 vanhenee, ja se olisi kumottava.
            
         
               (13)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON PÄÄTTÄNYT SEURAAVAA:
   1 artikla
   1.   Hyväksytään Venäjän toimittama suunnitelma raivotaudin hävittämiseksi Kaliningradin alueella, jäljempänä ’suunnitelma’, 1 päivän kesäkuuta 2014 ja 31 päivän toukokuuta 2016 väliselle ajanjaksolle.
   2.   Tämän päätöksen mukaisiin toimiin kuuluvat seuraavat toimenpiteet, jotka ovat osa 1 kohdassa tarkoitetun suunnitelman mukaisesti suunniteltuja toimia:
   
               —
            
            
               rokotesyöttien osto luonnonvaraisten lihansyöjien rokottamiseksi suun kautta,
            
         
               —
            
            
               edellä olevassa kohdassa tarkoitettujen rokotesyöttien jakelu Kaliningradin alueella.
            
         2 artikla
   Unionin rahoitusosuus on enintään 1 100 000 EUR, joka rahoitetaan unionin vuoden 2014 yleisen talousarvion budjettikohdasta 17 04 04.
   3 artikla
   1.   Hyväksytään yksittäisen avustuksen myöntäminen Venäjään kuuluvan Kaliningradin erillisalueen eläinlääkintäviraston eläintautien torjunnan alueelliselle keskukselle (Государственное учреждение ветеринарии Калининградской области „Областная станция по борьбе с болезнями животных“).
   2.   Edellä olevan 1 artiklan 2 kohdassa tarkoitettuja toimenpiteitä vastaavista tukikelpoisista kustannuksista voidaan rahoittaa enintään 100 prosenttia edellyttäen, että Venäjään kuuluvan Kaliningradin erillisalueen eläinlääkintäviraston eläintautien torjunnan alueellinen keskus (Государственное учреждение ветеринарии Калининградской области „Областная станция по борьбе с болезнями животных“) korvaa osan kokonaiskustannuksista tai osa kokonaiskustannuksista korvataan muulla kuin unionilta saadulla rahoituksella.
   3.   Edellä olevan 1 artiklan 2 kohdassa tarkoitettujen toimenpiteiden osalta korvattava enimmäismäärä saa olla enintään keskimäärin 0,95 EUR ostettua ja alueella jaettua rokotesyöttiä kohden.
   4 artikla
   Teknistä toteuttamista ja rahoitusta koskevat yksityiskohtaiset ehdot esitetään komission ja edunsaajan välillä allekirjoitettavassa avustussopimuksessa.
   5 artikla
   Tämä päätös on varainhoitoasetuksen 84 artiklassa tarkoitettu rahoituspäätös.
   6 artikla
   Kumotaan komission päätös 2011/C 64/05 31 päivästä joulukuuta 2014.
   
      Tehty Brysselissä 12 päivänä helmikuuta 2014.
      
         
            Komission puolesta
         
         Tonio BORG
         
         
            Komission jäsen
         
      
   
   
      (1)  EUVL L 155, 18.6.2009, s. 30.
   
      (2)  EUVL L 198, 30.7.2009, s. 85.
   
      (3)  EUVL C 64, 1.3.2011, s. 7.